《西林八景 其二 漳水合流》
明代·张永明

交漳上党水冲瀜，翠涨瀰漫落远空。分处源流同且异，合时泾渭异还同。

横塘渔笛溪山外，隔岸鸥群烟雨中。珍重达人无底事，月明鼓枻笑春风。

作者简介：（1499—1566）浙江乌程人，字钟诚，号临溪。嘉靖十四年进士。授芜湖知县，擢南京刑科给事中，连劾张瓒、严嵩、严世蕃等。累官至左都御史，时嵩已罢，乃以整饬纲维为己任。旋被劾，辞官归。有《庄僖公文集》。